stanford-oval/wikipedia huggingface dataset:
פרס באפט"א לתסריט המקורי הטוב ביותר
ראו גם

פרס גלובוס הזהב לתסריט הטוב ביותר
פרס אוסקר לתסריט המקורי הטוב ביותר
הערות שוליים

↑  original screenplay winner, on BAFTA website
↑  "Film | Original Screenplay in 2022". British Academy of Film and Television Arts. נבדק ב-26 בפברואר 2022. {{cite web}}:  (עזרה)
↑  אלון פרוכטר, "במערב אין כל חדש" מוביל את רשימת המועמדים לטקס פרסי הבאפט"א, באתר כאן – תאגיד השידור הישראלי, 19 בינואר 2023
| פרס באפט"א לקולנוע |
| --- | --- | --- |
| פרסים עכשוויים | שחקן • שחקנית • סרט אנימציה • סרט בריטי • ליהוק • צילום • עיצוב תלבושות • בכורה לתסריטאי, במאי או מפיק בריטי מצטיין • במאי • סרט תיעודי • עריכה • הסרט הטוב ביותר • סרט שאינו בשפה האנגלית • איפור ועיצוב שיער • מוזיקה • עיצוב הפקה • כוכב עולה • תסריט מעובד • תסריט מקורי • סרט אנימציה קצר • סרט קצר • סאונד • שחקן משנה • שחקנית משנה • אפקטים חזותיים |  |
| פרסים מיוחדים | פרס עמית באפט"א • תרומה מצטיינת לקולנוע • פרס מיוחד |  |
| פרסי עבר | פרס השחקן המבטיח • התסריט • התסריט הבריטי • השחקן הבריטי • השחקן הזר הטוב ביותר • השחקנית הבריטית • השחקנית הזרה |  |
| טקסים | 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 • 2024 |  |
קונסטנטין טרוטובסקי

| --- | --- |

 לידה:  28 בינואר 1826 (יוליאני) קורסק, האימפריה הרוסית 
 פטירה:  17 במרץ 1893 (יוליאני) (בגיל 67) Kursk Governorate, האימפריה הרוסית 
 מקום לימודים:  האקדמיה הקיסרית לאמנויות 
 
קונסטנטין טרוטובסקי (ברוסית: Константин Трутовский;‏ 9 בפברואר 1826 – 1893) היה צייר רוסי.
ביוגרפיה

הוא נולד לקפטן פרשים בדימוס שהיה גם בעל קרקע. השכלתו היסודית הייתה בחרקוב. לאחר מות אביו, הוא נלקח לסנט פטרסבורג ב-1839 שם נרשם לאקדמיה להנדסה וכישרונו לציור התגלה לראשונה.
הוא סיים את לימודיו ב-1845, והחל להשתתף בשיעורים באקדמיה הקיסרית לאמנויות עם פיודור ברוני, בכוונה להיות צייר היסטוריה. אולם עד מהרה גילה העדפה לציור סצנות מחיי היומיום.
בעודו שם, הוא צייר את הדיוקן הידוע הראשון של פיודור דוסטויבסקי,[1] (חברו לשעבר בבית הספר להנדסה).
הוא היה מעורב בחוג פטרשבסקי ונמנע בקושי ממעצר.
האחוזה המשפחתית, עברה לידיו בעקבות מות אמו.
הוא צייר ברחבי הכפרים המקומיים, וביקר בסנט פטרסבורג או במוסקבה רק כדי לארגן תערוכות.
בתחילת שנות ה-50, הוא פרסם אלבום של סצנות מהחיים הרוסיים היומיים, וב-1856 זכה בתואר "אמן חופשי". בסוף שנות ה-50, הוא סייר בגרמניה והפך לחבר מקביל ב"חברה המלכותית של צבעי מים בלגיים ". הוא התיישב בסנט פטרסבורג בשנת 1858, לאחר מות אשתו השנייה, שחלתה במהלך מסעותיהן.
ב-1861 הוא זכה בתואר "אקדמי".
מ-1871 עד 1881, הוא שימש כמפקח בבית הספר לציור, פיסול ואדריכלות במוסקבה, ואז, שוב, חזר לאחוזתו, שם יצר ציורי שמן רבים, צבעי מים ורישומים של מעמד בעלי האחוזות וגם איכרים. הוא המשיך להציג בלונדון, פריז ואנטוורפן. רטרוספקטיבה גדולה לאחר מותו נערכה במוסקבה ב-1893
בנוסף לציוריו, אייר כמה יצירות של ניקולאי גוגול, מיכאיל לרמונטוב, ואיוואן קרילוב.
הוא היה קשור, בנישואיו הראשונים, לסרגיי אקסאקוב. אשתו השלישית הייתה צאצאית של אלכסנדר גריבוידוב.
גלריה

בעליית הגג
בכפר בקורסק
מיזמורים באוקראינה
מורה כפרי
הערות שוליים

1 2  Kenneth, Konstantin Trutovsky, www.rusartnet.com (באנגלית בריטית)
↑  Его картины знал народ
↑  Русские художники. Трутовский Константин Александрович., www.artsait.ru
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קונסטנטין טרוטובסקי".
| --- | --- |
בקרת זהויות :  ISNI: 0000 0000 6703 4599  LCCN: n87842255  RKD: 351688  SUDOC: 170701131  ULAN: 500121094  VIAF: 6456292   WorldCat (עם VIAF): 6456292 
דוסטויבסקי, 1847
פנטטוניקס

| --- | --- |


פנטטוניקס בפרסי המוזיקה האמריקאית 2014. מימין לשמאל קווין אולוסולה, מיטשל גראסי, סקוט הוינג, קריסטין מלדונאדו, אבריאל "אבי" קפלן.
 מקום הקמה:  ארלינגטון 
 מוקד פעילות:  ארלינגטון, טקסס, ארצות הברית
 תקופת הפעילות:  מ-2011
 סוגה:  פופ, א-קפלה
 חברת תקליטים:  RCA, Madison Gate
 פרסים והוקרה:  Grammy Award for Best Arrangement, Instrumental or A Cappella (2015)  YouTube Music Awards (2013)  פרסי שורטי (2015)  YouTube Music Awards (2015)  פרסי סטרימי (2014)  לחצן הפעלה מיהלום 
 www.ptxofficial.com
 פרופיל ב-IMDb
 חברים
 סקוט הוינג מיטשל גראסי קירסטין מלדונאדו מאט סאלי קווין אולוסולה
 חברים לשעבר
 אבי קפלן 
 
פנטטוניקס (באנגלית: Pentatonix; לרוב, מופיע בשם המקוצר PTX) היא להקת א-קפלה אמריקאית שנוסדה בארלינגטון שבטקסס. בלהקה חמישה זמרים: אבריאל "אבי" קפלן (פרש), סקוט הוינג, קירסטין מלדונאדו, קווין אולוסולה, מאט סאלי ומיטש גראסי. המוזיקה שלהם, שהיא בעיקרה מוזיקת פופ, כוללת גרסאות כיסוי לשירים קיימים, לפעמים במחרוזות, יחד עם חומר מקורי.
פנטטוניקס הוקמה בשנת 2011 וצברה פופולריות באותה שנה על ידי הזכייה בעונה השלישית של תחרות להקות הא-קפלה "The Sing-Off" של אן. בי. סי, בה זכו ב-200,000 דולר וחוזה הקלטות עם סוני מיוזיק. לאחר שעזבו את אפיק רקורדס אחרי "The Sing Off", הלהקה הקימה ערוץ יוטיוב, והפיצה את המוזיקה שלה דרך Madison Gate Records, חברת תקליטים עצמאית קטנה, השייכת ל-Sony Pictures.
לערוץ היוטיוב של הלהקה רשומים מעל 18 מיליון מנויים ויותר מ-1.54 מיליארד צפיות מצטברות, הוא מדורג כיום במקום ה-13 במספר המנויים מבין ערוצי המוזיקה ובמקום ה-44 במספר המנויים בסך הכל. הסרטון הנצפה ביותר שלהם עד 2017 היה מחווה לדאפט פאנק שצבר מעל 328 מיליון צפיות, הסרטון הנצפה ביותר שלהם כיום הוא קאבר לשיר "הללויה" של לאונרד כהן שצבר עד כה מעל 585 מיליון צפיות.
קריירה > היסטוריה

פנטטוניקס החלה את דרכה עם שלושה חברים שגדלו יחד בארלינגטון, טקסס: קירסטין "קירסטי" מלדונאדו (נולדה ב-16 במאי 1992), מיטשל "מיץ'" גראסי (נולד ב-24 ביולי 1992), סקוט הוינג (נולד ב-17 בספטמבר1991). לאחר שהשלושה שמעו שהרדיו המקומי עורך תחרות שהפרס שלה הוא פגישה עם כוכבי Glee, הם שלחו גרסת טריו לשיר "Telephone" של ליידי גאגא. אף על פי שלא ניצחו בתחרות, עוררו תשומת הלב בבית הספר שלהם, ושם הלהקה החלה להופיע.
הוינג ומלדונאדו סיימו את לימודיהם בשנת 2010, גראסי ב-2011. הוינג למד מוזיקה פופולרית באוניברסיטת דרום קליפורניה ומלדונאדו למדה תיאטרון מוזיקלי באוניברסיטת אוקלהומה. בתקופה זו, הוינג הצטרף ללהקת הא-קאפלה SoCal VoCals. הוא שמע על "The Sing Off" מחבר אחר בלהקה, והיה נחוש להיבחן לתוכנית. הוא שכנע את מלדונאדו וגראסי להצטרף אליו, אך התוכנית דרשה לפחות ארבעה חברים. הוינג פגש את אבריאל "אבי" קפלן (נולד ב-17 באפריל 1989), שהיה מוכר בקהילת הא-קפלה בזכות קול הבס שלו, דרך חבר משותף. לאחר מכן השלישייה מצאה את קווין אולוסולה (נולד ב-5 באוקטובר 1988) ביוטיוב, שאחד הסרטונים בו ניגן צ'לו ועשה ביטבוקס בו זמנית הפך ויראלי. קווין נולד בפסדינה, קליפורניה, סיים לימודי הכנה לרפואה, מאוניברסיטת ייל. הוא דובר מנדרינית אחרי שלמד שנה בסין.
הלהקה נפגשה יום לפני אודישנים שהעונה השלישית של "The Sing-Off" החלה. הלהקה צלחה את האודישנים ובסופו של דבר זכתה.
פנטטוניקס, כפי שהוצע על ידי סקוט הוינג, קרוי על שם הסולם פנטטוני, סולם מוזיקלי או מודוס בעל חמישה תווים לכל אוקטבה. הלהקה האמינה שחמישה התווים בסולם תואמים את חברותם. הלהקה החליפה את האות האחרונה ב-'x' כדי להפוך את השם ליותר מושך. לחמישייה השפעות של פופ, דאבסטפ, אלקטרו, רגאיי, היפ הופ, ומוזיקה קלאסית.
בשנת 2013 הקימו הוינג וגראסי את ערוץ היוטיוב המשותף "סופרפרוט". בשנת 2016 החל הצמד להפיק מוזיקה, במקביל לשיתוף הפעולה בפנטטוניקס.
ב-12 במאי 2017 הודיע אבי קפלן שהוא עוזב את הקבוצה משום שהוא חש שהיא מקשה עליו להשקיע את מידת הזמן שהיה רוצה בחבריו, משפחתו ועצמו.
באוקטובר 2017 הצטרף ללהקה מאט סאלי, שמחליף את אבי קפלן בתפקיד הבס.
במדיה > טלוויזיה

פנטטוניקס הופיעה ברחוב סומסום ב-7 בפברואר 2014.
חברי פנטטוניקס הגישו ב-2014 את פרסי המוזיקה האמריקאית, והציגו את עלייתן לבמה של ג'סי ג'יי, אריאנה גרנדה וניקי מינאג'. הלהקה השתתפה בסרטון "YouTube Rewind 2014" כאחד מערוצי המוזיקה בעלי מספר המנויים הגבוה ביותר.
פנטטוניקס הופיעה בתוכנית בערוץ דיסני, קייסי אנדרקאבר ב-14 ביוני 2015.
חברי פנטטוניקס (סקוט, מיטשל וקירסטין) הופיעו בסדרת הטלוויזיה של פוקס, בונז, בפרק "The Strike In The Chord" ששודר במקור ב-19 במאי 2016.
במדיה > קולנוע

לפנטטוניקס היה תפקיד אורח (הופעת קמאו) בסרט פיץ' פרפקט 2, שיצא לאקרנים במאי 2015, כקבוצה קנדית מתחרה נגד ברדן בלאס.
פנטטוניקס גם הוציאה ב-18 ביוני 2015 סרט תיעודי על המסע של הלהקה שכותרתו "On My Way Home" (השם מבוסס על השיר המקורי באותו שם מהאלבום PTX Vol. III ועל שם סיבוב ההופעות שעשו ב-2015).
פרסים ומועמדויות > פרסי גראמי

| שנה | קטגוריה | עבור | התוצאה | מקור |
| --- | --- | --- | --- | --- |
| 2015 | העיבוד הטוב ביותר, קטע אינסטרומנטלי או א-קפלה | "Daft Punk" | זכייה |  |
| 2016 | העיבוד הטוב ביותר, קטע אינסטרומנטלי או א-קפלה | "ריקוד פיית שזיף הסוכר" | זכייה |  |
פרסים ומועמדויות > פרסי "Streamy"

| שנה | קטגוריה | עבור | התוצאה | מקור |
| --- | --- | --- | --- | --- |
| 2014 | שיר הכיסוי הטוב ביותר | "Daft Punk" | זכייה |  |
| 2014 | השיר המקורי הטוב ביותר | "Love Again" | מועמדות |  |
| 2014 | המוזיקאי הטוב ביותר | פנטטוניקס | מועמדות |  |
| 2015 | שיתוף פעולה הטוב ביותר | פנטטוניקס לינדסי סטירלינג |  |  |
| 2015 | שיר הכיסוי הטוב ביותר | "Evolution of Michael Jackson" |  |  |
פרסים ומועמדויות > פרסי המוזיקה של יוטיוב

| שנה | קטגוריה | עבור | התוצאה | מקור |
| --- | --- | --- | --- | --- |
| 2013 | התגובה של השנה | "רדיואקטיבי" (עם לינדסי סטירלינג) | זכייה |  |
| 2015 | אמן השנה | פנטטוניקס | זכייה |  |
פרסים ומועמדויות > פרסי "Shorty"

| שנה | קטגוריה | עבור | התוצאה | מקור |
| --- | --- | --- | --- | --- |
| 2015 | מוזיקאי הטוב ביותר מיוטיוב | פנטטוניקס | זכייה |  |
פרסים ומועמדויות > פרסי המוזיקה של בילבורד

| שנה | קטגוריה | עבור | התוצאה | מקור |
| --- | --- | --- | --- | --- |
| 2015 | האלבום הראשון במצעד בילבורד 200 | "That's Christmas to Me" | מועמדות |  |
| 2015 | האמן הראשון במצעד בילבורד 200 | פנטטוניקס | מועמדות |  |
פרסים ומועמדויות > פרסי בחירת הילדים של ניקלודיאון

| שנה | קטגוריה | עבור | התוצאה | מקור |
| --- | --- | --- | --- | --- |
| 2016 | להקה אהובה | פנטטוניקס | מועמדות |  |
פרסים ומועמדויות > פרסי המוזיקה "IHeartRadio"

| שנה | קטגוריה | עבור | התוצאה | מקור |
| --- | --- | --- | --- | --- |
| 2016 | שיר הכיסוי הטוב ביותר | "Cheerleader" | מועמדות |  |
פרסים ומועמדויות > פרסי ובי

| שנה | קטגוריה | עבור | התוצאה | מקור |
| --- | --- | --- | --- | --- |
| 2016 | וידאו רמיקס/מאשאפ | Evolution" of Michael "Jackson | מועמדות |  |
דיסקוגרפיה

PTX, Volume 1 - 2012
PTXmas - 2012
PTX, Vol. II - 2013
PTX, Vols. 1 & 2 - 2014
PTX, Vol. III - 2014
That's Christmas to Me - 2014
Pentatonix - 2015
2016 - A Pentatonix Christmas
2017 - PTX, Vol. IV - Classics
2017 - A Pentatonix Christmas Deluxe
2018 - Ptx Presents: Top Pop,vol. I
2018 - !Christmas Is Here
2019 - The Best of Pentatonix Christmas
2019 - PTX Japan 5th Anniversary Greatest Hits
2020 - We Need a Little Christmas
2021 - The Lucky Ones
2023: The Greatest Christmas Hits
הרכב

סקוט הוינג - בריטון מוביל וקולות רקע.
מיטשל (מיטש) גראסי - קונטרה טנור וטנור. מוביל וקולות רקע.
קירסטין מלדונדו - מצו סופרן מוביל וקולות רקע.
קווין אולוסולה - טנור, ביטבוקס וצ'לו.
אבי קפלן (2011–2017) - בס מוביל וקולות רקע.
מאט סאלי (2017 ואילך) - בס מוביל וקולות רקע.
פרסים ומועמדויות

| שנה | ארגון | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס גראמי | אלבום הפופ העממי הטוב ביותר | Holidays Around the World | מועמדות |  |
קומדי קלאב הפקות

| --- | --- |

 נתונים כלליים
 סוג:  חברה מוגבלת
 מייסדים:  ארתור ז'אניבקיאן, גאריק מרטירוסיאן, סמיון סלפאקוב
 תקופת הפעילות:  26 בדצמבר 2006 – הווה (18 שנים)
 חברת אם:  גזפרום מדיה
 מיקום המטה:  רוסיה מוסקבה, רחוב משצ'אנסקאיה
 ענפי תעשייה:  טלוויזיה
 מוצרים עיקריים:  תוכניות טלוויזיה, סדרות וסרטים
 הכנסות:  2,862,023,000 רובל רוסי (נכון ל־2017) 
 רווח תפעולי:  54,881,000 רובל רוסי (נכון ל־2017) 
 רווח:  50,548,000 רובל רוסי (נכון ל־2017) 
 מנכ"ל:  אנדריי לוין
  
 http://www.comedyclub.ru
 
"קומדי קלאב הפקות" — היא חברת הפקות רוסית רב תחומית העוסקת בהפקת תוכניות טלוויזיה, סדרות וסרטים, קונצרטים, כמו גם תחומים אחרים בענף הבידור.
החברה הוקמה כחברת ההפקות המרכזית של הקומדי קלאב על ידי קומיקאים מנבחרת "הארמנים החדשים" שהשתפה במשחק הקָה.וֶה.אֶן הפופולרי.
הפקות מקור > תוכניות וסדרות בהפקת עצמאית

| שם בשפת המקור או בעברית | שנות שידור |
| --- | --- |
Бешенл Джеографик: 2007
Шоу Ньюs: 2007—2009  (יחד עם VS Production ו-Park Cinema Production)
Убойная лига: 2007—2010
Смех без правил: 2007—2009
קומדי קלאב: 2008 —
Comedy Club Ukraine: 2008—2010
Убойной ночи / Убойный вечер: 2008—2009
Танцы без правил: 2008
רוסיה שלנו: 2008
קומדי וומן‏ / Made in Woman: 2008 —
Файна Юкрайна: 2008—2010
Два Антона: 2009—2010
Real Comedy: 2010—2011
Comedy Баттл: 2010 —
Незлобин и Гудков: 2010—2011
בית-2: 2010—2015
Разрушители пословиц: 2010
Идеальный мужчина: 2010
Универ. Новая общага: 2011 —
ХБ: 2013
НЕZЛОБ: 2013
Сашатаня: 2013 —
Stand Up: 2013 —
Comedy Club. Exclusive: 2013—2014
ТНТ. MIX: 2013—2014
Интерны: 2014—2016
Танцы: 2014 —
היו זמנים ברוסיה: 2014 —
Не спать!: 2014 —
Вот такое утро: 2014
Где логика?: 2015 —
Озабоченные, или Любовь зла: 2015
Дрим тим: 2015
Импровизация: 2016 —
Бородач. Понять и простить: 2016
Открытый микрофон: 2017 —
ТНТ. Best: 2017
Деньги или позор: 2017
Студия Союз: 2017 —
Love is…: 2017 —
Света с того света: 2018
Песни: 2018 —
Прожарка: 2018 —
Большой завтрак: 2018 —
Комик в городе: 2018 —
Всё, кроме обычного: 2018 —
"מעצר בית": 2018
Замуж за Бузову: 2018
Русские не смеются: 2019 — 2020
"הוסר": 2020
"בנות עם מקרוב": 2021
הפקות מקור > סרטים בהפקת עצמאית

| שם | תאריך שחרור | מפיצים | הכנסות | בכורה בערוץ TNT | דירוג |
| --- | --- | --- | --- | --- | --- |
| "הסרט הכי טוב" | 24 בינואר 2008 | "Karoprokat" | 672 מיליון רובלים | 31 בדצמבר 2008 | 2.1/ 12.8 |
| "הסרט הכי טוב 2" | 22 בינואר 2009 | "WDSSPR" | 420 מיליון רובל | 2 בינואר 2011 | 2.7/ 7.5 |
| "רוסיה שלנו. ביצי הגורל" | 21 בינואר 2010 | "סנטרל פרטנרשיפ" | 660 מיליון רובל | 30 בספטמבר 2010 | 5.8/ 17.2 |
| "הסרט הכי טוב 3" | 20 בינואר 2011 | "WDSSPR" | 294 מיליון רובל | 6 באוקטובר 2011 | 2.9/ 9.2 |
| מועדון התוכי | — | — | — | 17 במאי 2014 | 1.4/ 5.3 |
| "זומבויאשצ'יק" | 25 בינואר 2018 | "Karoprokat" | 163 מיליון רובל | — | — |
הערות שוליים

↑  "Карточка фильма Самый лучший фильм". Бюллетень кинопрокатчика.
↑  "Россия (города 100 тыс.+). 29/12/2008 — 04/01/2009. Программы-лидеры на канале ТНТ". Mediascope. אורכב מ-המקור ב-2018-02-16. נבדק ב-2018-09-03.
↑  "Карточка фильма Самый лучший фильм 2". Бюллетень кинопрокатчика.
↑  "Россия (города 100 тыс.+). 27/12/2010 — 02/01/2011. Программы-лидеры на канале ТНТ". Mediascope. אורכב מ-המקור ב-2018-02-16. נבדק ב-2018-09-03.
↑  "Карточка фильма Наша Russia. Яйца судьбы". Бюллетень кинопрокатчика.
↑  "Россия (города 100 тыс.+). 27/09 — 03/10/2010. Программы-лидеры на канале ТНТ". Mediascope. אורכב מ-המקור ב-2018-11-13. נבדק ב-2018-09-03.
↑  "Карточка фильма Самый лучший фильм 3-ДЭ". Бюллетень кинопрокатчика.
↑  "Россия (города 100 тыс.+). 03 — 09/10/2011. Программы-лидеры на канале ТНТ". Mediascope. אורכב מ-המקור ב-2018-02-16. נבדק ב-2018-09-03.
↑  "Россия (города 100 тыс.+). 12 — 18/05/2014. Программы-лидеры по жанру детские передачи". Mediascope.(הקישור אינו פעיל)
↑  "Карточка фильма Zомбоящик". Бюллетень кинопрокатчика.
| אולפני קולנוע בחבר המדינות |
| --- | --- | --- |
| גוסקינו וברית המועצות | מוספילם • אולפני גורקי • אולפני רוסטוב • סויוזמולטפילם • לנפילם • אולפני יאלטה • Lendoc • Tallinnfilm • Ukranima film • Ukr Telefilm |  |
| רוסיה | קרן הקולנוע הרוסי • Amedia • Bazelevs • Weit Media • Russian World Studios • דירקציה קינו • אולפני T3 • מלניצה • Neva Film • נון-סטופ פרודקשן • Profit • Rock Films • סאחה פילם • Sreda • סנטרל פרטנרשיפ • Art Pictures Group • Comedy Club Production • Enjoy Movies • Good Story Media • Story First Production • אולפני אנימציה וורונז' • Yellow, Black and White |  |
| אוקראינה | הסוכנות הממלכתית האוקראינית לקולנוע • B&H Film Distribution Company • אולפני אודסה • אולפני רובע 95 • Film.UA • Kinorob • Animagrad • Star Media • Solar Media Entertainment • Pronto Film • MF Films • Invert pictures • TFS Production • Ukrainian Film Distribution • Kinomania • MMD UA • SVOEkino Film Distribution • UMS film |  |
| שאר חבר המדינות | בלארוספילם • Kazakh Film Studios • Moldova Film • Azerbaijan Film • ארמנפילם |  |
קלרניתי רבע טון

קלרנית רבע טון שנבנתה על ידי פריץ שולר
קלרניתות רבע טון הן עיצובים שונים של קלרנית שנועדה לנגן במרווחים של רבעי טון.
בסביבות 1900, ד"ר ריצ'רד ה. שטיין, מוזיקולוג מברלין בנה לראשונה "קלרנית רבע טון" ייעודית, שלא קנתה אהדה ונשכחה במהרה.
בכל קלרנית ניתן על ידי אצבוע לנגן רבעי טון, וליישום טכני זה נדרשים במוזיקה מודרנית ומוזיקת עולם. טכניקה זאת פשוטה יחסית ואינה שונה עקרונית מהפקת צליל טונאלית שגרתית, אך משתנה בין כלים בעלי כיוון שונה.
בשנת 1920 אלואיס הבה הזמין "קלרנית רבע טון" מקוהלר החברה של גרזליז. באופן בלתי תלוי כנראה, בונה כלים גרמני נוסף בשם פריץ שולר, עשה ניסיון בבניית "קלרנית רבע טון" אף הוא. הוא יצר פייה אחת שמחוברת לשתי שפופרות, כשחלקו האחד ארוך מהשני. בשיטה זו, למעשה היו שתי קלרניתות המכוונות לרבע טון בנפרד. מערכת מפתחות (קלפות) אחת נשלטת על ידי מפתחות הכיוון של שתי השפופרות. שסתום ייעודי החליף בין החלקים.
מוזיקה ל"קלרנית רבע טון" הולחנה על ידי אריק מהדט, אלואיס הבה, ויקטור אולמן, ועל ידי מוזיקאי ג'אז שונים בשלהי המאה ה-20. מלחינים אחרים, כגון בלה בארטוק ופייר בולז, הלחינו יצירות הכוללות רבעי טונים אך לקלרנית רגילה.
פרץ סמולנסקין

| --- | --- |

 לידה:  25 בפברואר 1842 מונסטירשינה, רוסיה 
 פטירה:  1 בפברואר 1885 (בגיל 42) מראנו, איטליה 
 מדינה:  האימפריה הרוסית 
 מקום קבורה:  הר המנוחות 
 שפות היצירה:  עברית 
 
פרץ בן משה סְמוֹלֶנְסְקִין (בכתיב יידי: סמאָלענסקין; ברוסית: Перец Моисеевич Смоленскин;‏ ט"ז באדר אדר ב' ה'תר"ב, 26 בפברואר 1842, האימפריה הרוסית – ט"ז בשבט ה'תרמ"ה, 1 בפברואר 1885, מראן, טירול) היה סופר עברי ופובליציסט, מאנשי תנועת ההשכלה היהודית ובהמשך מראשי תנועת "חיבת ציון". לפי תפיסתו, עם ישראל הוא עם ייחודי - המאחד אותו הוא תרבותו, ההיסטוריה שלו ושפת התנ"ך, ולא בהכרח ארצו. על עם ישראל להחיות את השפה העברית ולדבר בה, שכן רק אז ישמור העם על זכותו להיקרא בשם "ישראל". סמולנסקין חרג ממסגרת הדת הסטנדרטית עד אז, ושם דגש על הלאומיות.
ביוגרפיה

סמולנסקין נולד בעיירה מונאסטירשצ'ינה בפלך מוהילוב בבלארוס. מוצא משפחתו מהעיר סמולנסק, ומכאן שם משפחתו. הוא קיבל חינוך תורני מסורתי שכלל "חדר" וישיבה"; למד 5 שנים בישיבה מתנגדית בשקלוב, ולאחר מכן עבר ללמוד אצל החסידים. את חוויותיו משתי הקבוצות היריבות הנציח בדמויות (שליליות בדרך כלל) בספרו הראשון "התועה בדרכי החיים". עם התבגרותו הוא החל להיחשף ליסודות ההשכלה ולמד רוסית וגרמנית.
בגיל 22 עבר לאודסה ושהה בה חמש שנים. הוא התפרנס מהוראת העברית, ודאג להרחיב את השכלתו. מאמרו הראשון התפרסם בעיתון "המליץ" בשנת 1862. בגיל 27 עבר להתגורר בווינה, ושימש כמנהל המחלקה העברית בבית דפוס הגדול של גיאורג ברג. סמולנסקין היה ממייסדי אגודת הסטודנטים הלאומית "קדימה". הוא הושפע מגילויי אנטישמיות שהתרחשו בשנת 1881 (הסופות בנגב), אך בניגוד לאחרים, ששאפו להיטמע בסובבים אותם כדי להקטין את האנטישמיות, שאף סמולנסקין דווקא להדגיש את ייחודו של העם היהודי והתחיל לתמוך בפעילות ליישוב ארץ ישראל.
בשנת 1875 נישא סמולנסקין לליאונורה טמקין, שליוותה אותו לאורך חייו והאריכה ימים רבים לאחר מותו. היא נפטרה בשנת 1925.
במהלך שנת 1878 הוציא סמולנסקין לאור שבועון בשם "המביט", שבהמשך שינה שמו ל"המביט לישראל".
משנת 1868 ועד מותו ב-1885 הוציא סמולנסקין בווינה כתב עת עברי בשם "השחר". השחר היה כתב העת הראשון שעסק בבעיותיהם האקטואליות של היהודים. הוא הטיף לשיבת ציון, ופרסם בצד מאמרים אלה גם מאמרים של משכילים רדיקליים וסוציאליסטיים. ב"השחר" התקיים לראשונה מיזוג בין ספרות יפה, פובליציסטיקה וחכמת ישראל. סמולנסקין הבהיר שמטרתו היא "השכלה ממוזגת ומתונה, המחייבת וגם מחבבת את מיטב הישן בצירוף הטוב והמועיל שבחדש, תוך ביקורת עניינית על שני המחנות גם יחד". בנוסף, הדגיש את חשיבותה של העברית כגורם מאחד, ואת הלאומיות.
את המקום המרכזי ב"השחר" תפס סמולנסקין בעצמו, אך הצטרפו אליו טובי הסופרים וחכמי הדור, וכך סיפק בעצם סמולנסקין את הבמה המרכזית התרבותית והלאומית של תקופת ההשכלה. בכתב עת זה פרסם אליעזר בן-יהודה לראשונה את רעיונותיו בנוגע לתחיית השפה העברית, בחודש ניסן תרל"ט (1879), ואילו יל"ג פרסם ב"השחר" לראשונה את שירו הידוע: "קוצו של יוד" (1876), בנוסף לשירים אחרים שלו, כמו "אשקא דריספק", "שני יוסף בן שמעון" ואחרים.
בשנת 1885 הלך סמולנסקין לעולמו, בעיירת המרפא מראנו שבצפון איטליה, והוא בן 43 בלבד, רחוק מביתו בווינה, כאשר מעטים מאוד המלווים אותו בדרכו האחרונה. סמולנסקין לא דאג לענייניו הכספיים, וכשנפטר הותיר את משפחתו בחוסר כל. ייתכן שאף לא הייתה מצבה על קברו עד שלב מסוים. פרופ' דוד צבי מילר, שהיה מחסידיו ומהכותבים ב"השחר", ארגן קבוצה של אנשי שם בעולם היהודי לשם עזרה למשפחת הסופר. מנחם מנדל דוליצקי כתב לזכרו את שירו "הלויה". בשנת 1952 הועלו עצמותיו, ביוזמת דוד שמעוני, יו"ר הכנסת יוסף שפרינצק ושר החינוך והתרבות, ההיסטוריון בן-ציון דינור, לקבורה בחלקה השמורה לאבות הציונות וסופרי התחייה בהר המנוחות בירושלים.
בזמנו עלו שמועות, שלא אומתו מעולם, על היעלמות עצמותיו של סמולנסקין בדרך ארצה. דוד אסף מעלה את ההשערה שהעצמות הוצאו מהקבר ללא פיקוח, ובעקבות המעשה הופץ הסיפור.
ארכיונו האישי מופקד במחלקת הארכיונים בספרייה הלאומית.
יצירתו ומשנתו של סמולנסקין

פרץ סמולנסקין היה סופר ומטיף כאחד, ולעיתים קרובות השתלטה הפובליציסטיקה שלו על הספרות. ראובן בריינין, שהעריץ את סמולנסקין, מודה גם הוא, שלעיתים קרובות השתלט המטיף והמוכיח, הלוחם נגד הבערות, או נגד שונאי ציון - על המספר. אבל "הדפים, אשר סמולנסקין היה בהם רק מספר ופייטן לבד, יפעלו עלינו עוד היום ביופיים וברוח השירה האמיתית שבהם"
כתיבתו של סמולנסקין גדושה בביקורת על ההווי היהודי. ה"תועה בדרכי החיים" הוא אוסף של סיפורים אוטוביוגרפיים שלו ושל בני דורו בצירוף ביקורת על הווי יהודי. זהו מעין "כתב שטנה נוראה על החסידים וצדיקיהם" כתב בריינין. בסדרת מאמריו בהשחר: "עם עולם" הוא דיבר נגד ההשכלה היהודית ובעיקר נגד המייצג שלה, משה מנדלסון, גם אם היה זה בעקיפין. יחד עם זה הוא חייב את עיקרי תורת ההשכלה. בספרו "קבורת חמור" מתח ביקורת על ההנהגה הפנימית של תחום המושב היהודי. עם כל זאת, מציין בריינין, כאשר יבואו חוקרי ההיסטוריה ויבקשו לתאר את הטיפוסים הראשונים של המשכילים העבריים מצד אחד, והחסידים, המגידים ותלמידי הישיבה מצד שני, האידיאלים והאמונות שלהם ושל שאר האישים המרכזיים של העיירה במאה ה-19 - יקבלו מידע מפורט בספריו של סמולנסקין.
בהקדמה להוצאת המהדורה השנייה של "התועה בדרכי החיים" כתב סמולנסקין: "הספר הזה הוא כמעט הראשון בשפת עבר, אשר מצא מסילות כמעט בכל קצווי ארץ. מכתבי עתים גדולים באיירופא ואמעריקא דברו אודותיו הרבה ויהללוהו... וכמעט אין איש אשר יקרא בשפת עבר אשר לא ידע אותו ואת טיבו" הפרסום הגדול של ספרו זה גרם לכך שלעיתים כינוהו בתואר "התועה בדרכי החיים", כפי שנהוג בעיקר בעולם הרבני, לכנות את המחבר על שם ספרו.
פרץ סמולנסקין, כותב ברנר, היה "הביטוי החזק הראשון של מרידתנו בגיטו, בחיי הגיטו ובמחשבות הגיטו... הוא היה העצב המרכזי, כל כאב, כל מחלה, כל רקבון אשר איים לבוא על הגוף הלאומי, פגע בו תחילה, והוא הזדעזע וצעק".
הוא יצא כנגד המתבוללים והמשכילים המדומים כאחד. השפה העברית נראתה לו ככוח מאחד לאומי של העם.
כל העמים יציבו להם מצבות אבנים, יבנו מגדלים, ישפכו דמם כמים לבל ימח שם עמם ושפתם מקרב הארץ, המה ייחלו בכליון-עיניים ליום ישועה עת תשוב הממלכה להם, ואם ירחק חוק היום ההוא לא יחדלו מצפות. ואנחנו, אשר אין לנו לא מצבה ולא ארץ, לא שם ולא זכר, רק המצבה האחת, הזיכרון האחד הנשאר לנו מחרבות מקדשנו, היא השפה העברית, והמה יבושו או ימאסו בה, לכן המואסים בשפת עבר ימאסו בהגוי כולו, לא שם ולא להם זכר בקרב בית ישראל, בוגדים הם בעמם ואמונתם"
סמולנסקין, אומר יוסף קלוזנר, נשא את הדגל הלאומי העברי ברמה. תחילה ללא כל תוכנית עבודה או יעד, אך הפרעות שהתחוללו ברוסיה בשנת 1881 ("הסופות בנגב") רק חיזקו את גישתו הלאומית-ציונית ומלחמתו בהתבוללות. בסיפורו האחרון, "נקם ברית" הוא מעלה על נס את פעולתם ודבקותם של "הבילו"יים" בחיבת ציון. לדברי קלוזנר, פרץ סמולנסקין היה הסופר הלוחם הגדול ביותר שהיה לספרות העברית החדשה בזמן מן הזמנים.
בעקבות המימרה "האוכל מצה בערב פסח כבא על ארוסתו בבית חמיו"; מיוחסת לסמולנסקין התגובה ההומוריסטית "אני אכלתי ואינו דומה".[דרוש מקור]
סמולנסקין התנגד לשוויון זכויות לנשים והתנגד אף לשילובן של נשים באקדמיה. הוא נקט עמדה הסוברת כי הטבע הבדיל בין המינים וסלל מסלול שונה לכל אחד והמתנגד לדרכי הטבע סופו שיכרע וייפול שדוד במערכה. ”הטבע בראן לשבת בית והנה תתחרנה לעשות בחוץ מלאכתן. בכל הבדילן הטבע מהגברים, ויגזול מהן כל כח משפיע ופועל, רק למקבלות שמן. והנה תחפוצנה להפר חוק טבע ולהיות משפיעות. לכן תכשלנה בדרכן ותראינה כאשר תקצר ידיהן מהיטיב”.
חיים אישיים

פרץ סמולנסקין נשא לאשה את לאונורה טמקין וממנה נולדו לו חמישה ילדים.
הנצחתו

על שמו "רחוב סמולנסקין" או "רחוב פרץ סמולנסקין" בשמונה מערי מדינת ישראל; אשקלון, באר שבע, חיפה, חולון, ירושלים, עכו, קריית אתא ותל אביב-יפו.